
Nyilvános ülésen tárgyalandó!



Napirend száma:

Képviselő-testület
2021. december 16-i ülésére


Tisztelt Képviselő-testület!
	
Tárgy: 419-es tömb területére változtatási tilalmi rendelet alkotása

I. Előzmények
Az építési szabályzatban 419-es jelű (a Ajtósi Dürer sor – Cházár András utca – Abonyi utca – Zichy Géza utca által határolt) tömb városrendezési kérdéseinek megvizsgálása szükséges, melynek során az önkormányzat településrendezési feladatainak megvalósítása érdekében a területet külön vizsgálja. A településszerkezeti és közlekedési szempontok alapján a tömbön keresztül a Szabó József utca és az Izsó utca folytatásában közterületek nyitása lehet indokolt.
 
II. Vélemények
A jogalkotásról szóló 2010. évi CXXX. törvény 17. §-a alapján a rendeletalkotás várható hatásai a következők:
1. Társadalmi, gazdasági, költségvetési hatása: az építési szabályzat eljárása során vizsgálat tárgya lesz, jelen rendelettervezetnek közvetlen hatása nincsen.
2. Környezeti és egészségi következményei: az építési szabályzat eljárása során vizsgálat tárgya lesz, jelen rendelettervezetnek közvetlen hatása nincsen.
3. Adminisztratív terheket befolyásoló hatása: nincsen.
4. A jogszabály megalkotásának szükségessége és a jogalkotás elmaradásának várható következményei: a településszerkezet és a városkép - vizsgálatok és érdemi döntések településrendezési eljárás nélkül – végérvényesen hátrányosan alakulna.

Főépítész véleménye:*[footnoteRef:1] Az előterjesztésben szereplő hivatkozások és adatok helytállóak. A rendeletalkotást felsőbb jogszabályi előírás nem korlátozza jelenleg. A változtatási tilalom a módosító építési szabályzat elfogadásáig, de legfeljebb 3 évre rendelhető el. Ez idő alatt építési engedély kérelem nem indítható. [1:  pontosítva  2021. december 13-án] 

A már hatályban lévő építési engedélyekre a változtatási tilalom nem vonatkozik.
Az épített környezet alakításáról és védelméről szóló 1997. évi LXXVIII. törvény (Étv.): „Tilalmak 20. § *  (1)  Az érintett területre a)  változtatási tilalom rendelhető el a helyi építési szabályzat készítésének időszakára annak hatálybalépéséig, …(2)  A tilalmat a feltétlenül szükséges mértékre és időtartamra kell korlátozni, és azt haladéktalanul meg kell szüntetni, ha az elrendelésének alapjául szolgáló okok már nem állnak fenn. A tilalom felülvizsgálatát a helyi építési szabályzat felülvizsgálatával együtt el kell végezni… 21. §  (2) A változtatási tilalom - ha az azt elrendelő önkormányzati rendelet rövidebb időről nem rendelkezik - három év eltelte után külön rendelkezés nélkül megszűnik.”

Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.

Jegyző törvényességi véleménye: Észrevételt nem tesz.

Kérjük a Tisztelt Képviselő-testületet, hogy a rendelet-tervezetet megtárgyalni és a rendeletet megalkotni szíveskedjen!

III. Bizottsági vélemények
Az előterjesztést a Jogi és Ügyrendi Bizottság tárgyalja.


IV. Döntési javaslat
Budapest Főváros XIV. Kerület Zugló Önkormányzata Képviselő-testülete megalkotja a …../2021. (… . ...) számú önkormányzati rendeletét  … az előterjesztés 1. melléklete szerint.

A rendeletalkotás a Magyarország helyi önkormányzatairól szóló 2011. évi CLXXXIX. törvény 50. §-a és a 42. § 1. pontja alapján minősített szótöbbséget igényel.




Budapest, 2021. december 6.    





                                                                                                               Victora Zsolt
önkormányzati képviselő    







Előterjesztés mellékletei:
1. Budapest Főváros XIV. Kerület Zugló Önkormányzata Képviselő-testületének …../2021. (… . ...) önkormányzati rendelete a 419-es tömb területére változtatási tilalom elrendeléséről
2. A rendelet indokolása



1. melléklet 123-746/2021. előterjesztéshez

Budapest Főváros XIV. Kerület Zugló Önkormányzata Képviselő-testületének
…../2021. (… . ...) önkormányzati rendelete
a 419-es tömb területére változtatási tilalom elrendeléséről

Budapest Főváros XIV. Kerület Zugló Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében és az épített környezet alakításáról és védelméről szóló 1997. évi LXXVIII. törvény 20. § (1) bekezdés a) pontjában meghatározott feladatkörében eljárva a következőket rendeli el:

1. § Budapest Főváros XIV. Kerület Zugló Önkormányzata - Zugló építési szabályzatában - 419-es jelű (az Ajtósi Dürer sor – Cházár András utca – Abonyi utca – Zichy Géza utca által határolt) tömb területére változtatási tilalmat rendel el.

2. § E rendelet a kihirdetését követő napon lép hatályba.


Horváth Csaba                                                                dr. Tiba Zsolt
 polgármester                                                                       jegyző


Záradék: A rendelet 2021. …. napján az Önkormányzat hirdetőtábláján kihirdetésre került.



Budapest, 2021. ………………..


									dr. Tiba Zsolt 
									      jegyző





2. melléklet 123-746/2021. előterjesztéshez

Általános indokolás

Az épített környezet alakításáról és védelméről szóló 1997. évi LXXVIII. törvény (továbbiakban: Étv.) 62. § (6) bekezdés 6. pont értelmében Budapest Főváros XIV. Kerület Zugló Önkormányzata felhatalmazást kapott az építési szabályzat megállapítására, az Étv. 62. § (6) bekezdés 5. pont alapján az építési, valamint változtatási tilalom elrendelésére.

Részletes indokolás

Az 1. §-hoz

Az érintett területen az önkormányzat építési szabályozási eljárás keretében – a közérdek figyelembevételével - a településrendezési feladat és hatáskörben a településszerkezetnek és a környezetnek megfelelő telekalakítás érdekében - rendeletalkotási eljárást – azon belül szakmai vizsgálatot és egyeztetési eljárást fog lefolytatni.

A 2. §-hoz

A rendelet hatálybaléptetéséről rendelkezik.

